Author: administrator
Last saved by: viktoria.radvanska
Company: Abyss

Predkladacia správa

Návrh zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov sa predkladá ako iniciatívny návrh. 
 
Cieľom predkladanej novely zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov je zvyšovanie efektívnosti a transparentnosti čerpania finančných prostriedkov z fondov EÚ v programovom období 2007-2013.
 
Návrhom zákona sa súčasne upravujú ustanovenia, ktorých zmena vyplynula z aplikačnej praxe zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.
 
Predkladaný návrh zákona je v súlade s Ústavou SR, právom EÚ, ústavnými zákonmi, ostatnými zákonmi a medzinárodnými zmluvami, ktorými je Slovenská republika viazaná.
 
Predkladaný návrh zákona nebude mať dopad na štátny rozpočet, rozpočty obcí a rozpočty vyšších územných celkov, na životné prostredie, podnikateľské prostredie, informatizáciu spoločnosti a nebude mať ani sociálny vplyv. Návrh zákona bol predmetom medzirezortného pripomienkového konania od 1. decembra  2011 do 9. decembra 2011 a predkladá sa bez rozporov.
 
Z dôvodu predloženia návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (parlamentná tlač 358), Ministerstvo dopravy, výstavby a regionálneho rozvoja SR predkladá aj alternatívne znenie návrhu zákona. 
 
Spolu s návrhom zákona plánuje Ministerstvo dopravy, výstavby a regionálneho rozvoja SR predložiť vláde SR aj návrh na skrátené legislatívne konanie k predmetnému návrhu.
 
Materiál podlieha sprístupňovaniu podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.